Es que cultivauen es camps en Pilos, Arena deliciosa, Trio, canalet der Alfèu, e la ben bastida Epi, e es qu’abitauen en Ciparisa, Anfigenia, Ptelèu, Helos e Dorie (a on es Muses, en gésser-li peth camin a Tamiris eth traci, lo priveren deth cant quan tornaue dera casa d’Eurite er ecalèu; pr’amor que se vantèc de qué gesserie vencedor, encara que cantèssen es pròpries Muses, hilhes de Zèus, qu’amie era egida, e eres, irritades, l’avuglèren, lo privèren deth divin cant e li heren desbrembar er art de tocar era citara), èren manadi per Nestòr, cavalièr gereni, e auien arribat en nauanta concaves naus.